DEĊIŻJONI TAL-KUMMISSJONI
tat-13 ta’ Novembru 2009
li temenda d-Deċiżjoni 2004/4/KE li tawtorizza temporanjament lill-Istati Membri biex jieħdu miżuri ta’ emergenza kontra t-tixrid tal-Pseudomonas solanacearum (Smith) Smith fir-rigward tal-Eġittu
(notifikata bid-dokument numru C(2009) 8702)
(2009/839/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar miżuri protettivi kontra l-introduzzjoni ġewwa l-Komunità a’ organiżmi ta’ ħsara għall-pjanti jew il-prodotti tal-pjanti u kontra t-tixrid tagħhom ġewwa l-Komunità (1), u b’mod partikolari l-Artikolu 16(3) tagħha,
Billi:
(1)
Skont id-Deċiżjoni tal-Kummissjoni 2004/4/KE (2), it-tuberi tas-Solanum tuberosum L., li joriġinaw mill-Eġittu, bi prinċipju ma għandhomx jigu introdotti fil-Komunità. Madankollu, fis-snin li għaddew inkluż l-istaġun ta’ importazzjoni tal-2008/2009, id-dħul fil-Komunità ta’ tuberi bħal dawn kien permess minn dawk “iż-żoni li huma ħielsa minn organiżmi qerrieda” u kien soġġett għal kondizzjonijiet speċifiċi.
(2)
Matul l-istaġun ta’ importazzjoni tal-2008/2009, ġew irreġistrati għadd ta’ interċettazzjonijiet ta’ Pseudomonas solanacearum (Smith) Smith li wasslu għal projbizzjoni fuq l-esportazzjonijiet kollha tal-patata Eġizzjana lejn il-Komunità mis-26 ta’ Awwissu 2009.
(3)
L-Eġittu ressqet rapport dwar il-kawżi ta’ dawn l-interċettazzjonijiet. Il-konklużjoni ewlenija hija li l-maġġoranza ta’ interċettazzjonijiet hija minħabba n-nuqqasijiet ta’ konformità mal-istruzzjonijiet fitosanitarji rigward il-produzzjoni u l-esportazzjoni tal-patata destinata għal Komunità. Iż-żoni ta’ produzzjoni tal-patata involuti fin-nuqqas ta’ konformità m’għadhomx eliġibbli għall-esportazzjoni lejn l-Unjoni Ewropea. L-Eġittu impona pieni għall-ksur tal-istruzzjonijiet tiegħu u ssospendiet il-kumpaniji rilevanti għat-tliet staġuni ta’ esportazzjoni li ġejjin.
(4)
Kif mitlub mill-Eġittu u fid-dawl tal-informazzjoni mibgħuta minnu, il-Kummissjoni stabbiliet li m’hemmx riskju li jinxtered il-Pseudomonas solanacearum (Smith) Smith mad-dħul fil-Komunità ta’ tuberi tas-Solanum tuberosum L. minn “żoni tal-Eġittu ħielsa minn organiżmi ta’ ħsara” li ġew mitigati biżżejjed, sakemm ikunu sodisfatti ċerti kondizzjonijiet.
(5)
Id-dħul fil-Komunità tat-tuberi ta’ Solanum tuberosum L., li joriġinaw f’ “żoni ħielsa minn organiżmi ta’ ħsara” fl-Eġittu, għandu għalhekk jiġi permess għall-istaġun ta’ importazzjoni tal-2009/2010.
(6)
Id-Deċiżjoni 2004/4/KE għandha għaldaqstant tiġi emendata skont dan.
(7)
Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
Id-Deċiżjoni 2004/4/KE hija emendata kif ġej:
(1)
Fl-Artikolu 2, il-paragrafu 1 l-“2008/2009” jinbidel bl- “2009/2010”,
(2)
Fl-Artikolu 4, “il-31 ta’ Awwissu 2009” jinbidel fil-“31 ta’ Awwissu 2010”.
(3)
Fl-Artikolu 7, “it-30 ta’ Settembru 2009” jinbidel fit-“30 ta’ Settembru 2010”.
(4)
L-Anness huwa emendat kif ġej:
(a)
fil-punt 1(b)(iii), l-“2008/2009” jinbidel bl-“2009/2010”;
(b)
fit-tieni inċiż ta’ punt 1(b)(iii), “l-1 ta’ Jannar 2009” jinbidel fl-“1 ta’ Jannar 2010”
(c)
fil-punt 1(b)(xii), l-“1 ta’ Jannar 2009” jinbidel fl-“1 ta’ Jannar 2010”.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-13 ta’ Novembru 2009.